<classify> Taasisi ya Kuzuia na Kupambana na Rushwa Takukuru imemfikisha mahakamani Mkurugenzi wa Kampuni ya Zenon Oil and Has Limited, Florencia Mashauri kujibu mashitaka ikiwa ni pamoja na makosa ya wizi, uhujumu uchumi na utakatishaji fedha haramu zaidi ya bilioni 1.2- .Akizungumza na waandishi wa habari kwenye mkutano kabla ya kumfikisha mtuhumiwa huyo Mahakama ya Hakimu Mkazi Kisutu, Kaimu Mkurugenzi wa Uchunguzi wa taasisi hiyo Kassim Ephrem ameeleza kuwa pamoja na makosa mengine, kampuni ya mtuhumiwa huyo ilikuwa ikiuza mafuta hewa kwa kampuni ya UDART na kuisababishia hasara hiyo.Mashauri amefikishwa mahakamani pamoja na watuhumiwa wengine wawili ambao ni Robert Kisena ambaye ni mumewe na Kulwa Kisena. Robert Kisena pia ni Mkurugenzi wa Udart. Ephrem amepongeza na kutoa wito kwa Watanzania kuripoti vitendo vya rushwa ili wanaohusika wachukuliwe hatua. Tunashukuru Watanzania wote wazalendo ambao wamekuwa mstari wa mbele kushirikiana na TAKUKURU kuwafichua wote wanaolihujumu taifa letu ikiwa ni pamoja na kujihusisha na vitendo vya rushwa, alimalizia.  <topic>: KITAIFA 